text: Ciutadans insisteix en aplicar el 155: «No s'ha d'esperar l'assassinat per detenir l'assassí» | NacióDigital
  Ciutadans insisteix en aplicar el 155: «No s'ha d'esperar l'assassinat per detenir l'assassí»
  José Manuel Villegas considera que la Generalitat no està gestionant bé les seves competències en educació, seguretat i política penitenciària
  per NacióDigital, 3 d'agost de 2019 a les 17:21 |
  El líder de Cs, Albert Rivera, amb el secretari general del partit, José Manuel Villegas. | ACN
  El secretari general de Ciutadans, José Manuel Villegas, ha insistit de nou en aplicar el 155 a Catalunya. Segons ell, "es donen les circumstàncies" per tornar a suspendre l'autogovern perquè la Generalitat no està gestionant bé les seves competència i vol reactivar el procés. "No s'ha d'esperar que es cometi l'assassinat per detenir l'assassí", ha apuntat Villegas, que ha recordat que per a la formació espanyolista, el 155 "no s'hauria d'haver aixecat" quan es va formar govern.
  Segons el dirigent taronja, el Govern està gestionant competències de manera "torticera" per exemple en l'àmbit de l'educació, on assegura que "s'espien els nens al patí". També en la gestió dels Mossos, que la Generalitat "manega com vol" i en les delegacions del Govern a l'exterior. Villegas ha criticat també l'actuació de l'executiu català en política penitenciària i ha alertat que els polítics independentistes podrien obtenir el mateix tracte que Oriol Pujol, que va obtenir el tercer grau dos mesos i mig després d'haver ingressat a la presó.
  Política, article 155, José Manuel Villegas, Ciutadans, procés català, espanyolisme
  Recordatori oportú
  Per sangglaçar-se el 6 d'agost de 2019 a les 14:10
  El genocidi cultural és un tipus d'extermini que consisteix en l'eliminació, substitució o inutilització de la cultura d'un grup humà sense necessitat d'eliminar físicament a l'aborigen que la practica. Aquest és un procés d'agressió en el qual s'imposa una nova cultura aliena (la dels agents ofensors) per l'eliminació, substitució o inutilització dels lligams socials que permeten les manifestacions culturals que el grup té en origen. De tal forma la llengua originària, l'art, les tradicions musicals, la literatura, les conviccions religioses i morals, les institucions polítiques tradicionals i altres codis són extingits o absorbits dins de la nova cultura aliena. Aquest procés duu implementada la substitució d'una identitat cultural per una altra, però el fet que a la majoria dels casos no comporti una agressió física, fa que sovint no sigui percebut el maltractament pels membres de la cultura tacada i atacada.